Document ID: /fineweb-2-swissfilter-quality_10-filterrobots/filtered/02038.jsonl.gz/2336

Val Sogn Pieder vegn vinavant tgamunà da Stefan Schmid. Il venderdi saira ha la radunanza communala reelegì Schmid cun 130 vuschs sco president communal da Val – quai tar ina maioritad absoluta da 75. Da nov part da la suprastanza da Val Sogn Pieder fa Yvonne Kern - ella remplazza Erika Furger ch'aveva demissiunà. Confermads èn ils ulteriurs suprastants Daniel Berni, Ralf Brot e Hedwig Capaul-Peng.
La cumissiun da gestiun vegn nov presidiada da Patrick Loretz. Sco commembers da la cumissiun è Sokrates Truffer vegnì confermà e Andreas Oesch vegnì elegì nov. Sco nov president dal cussegl da scola è Roman Schmid vegnì elegì. Confermada è vegnida Jolanda Tönz-Berni e sco novs commembers cumpletteschan Claudia Jörger, Rafaela Illien e Theo Vieli il cussegl da scola.
RR novitads 06:00